ET
4.7.2022
Euroopa Liidu Teataja
C 257/51
23. mail 2022 esitatud hagi – Aven versus nõukogu (Kohtuasi T-301/22) (2022/C 257/66) Kohtumenetluse keel: prantsuse Pooled Hageja: Petr Aven (Virginia Water, Ühendkuningriik) (esindajad: advokaadid T. Marembert ja A. Bass) Kostja: Euroopa Liidu Nõukogu
Nõuded Hageja palub Üldkohtul: — tühistada hagejat puudutavas osas nõukogu 28. veebruari 2022. aasta otsus 2022/337 (1), millega muudetakse otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega; — tühistada hagejat puudutavas osas nõukogu 28. veebruari 2022. aasta rakendusmäärus (EL) 2022/336 (2), millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega; — mõista kohtukulud välja nõukogult.
Väited ja peamised argumendid Hagi põhjendamiseks esitab hageja neli väidet. 1.
Esimene väide, et tehtud on hindamisviga.
Hageja väidab esiteks, et ükski nõukogu esitatud tõend ei vasta tõendamiskohustust ja tõendi kvaliteeti puudutava Euroopa kohtupraktika nõuetele ning teiseks, et ükski nõukogu põhjendustes esitatud kinnitus ei ole tõendatud ega vasta seega tollal kehtinud redaktsioonis otsuse 2014/145/ÜVJP kriteeriumidele a) ja d), millele nõukogu sõnaselgelt oma põhjenduses viitas. 2.
Teine väide, et see kriteerium on õigusvastane, kuna kahel korral on rikutud proportsionaalsuse põhimõtet.
Hageja leiab esiteks, et nõukogu osutatud kriteerium on taotletud eesmärgi seisukohast ilmselgelt ebasobiv ning teiseks, et võimalik oli kasutada vähem piiravaid meetmeid. 3.
Kolmas väide, et puudub õiguslik alus, kuna tõendatud ei ole piisavat seost selle kriteeriumiga silmas peetud isikute rühma ja Venemaa Föderatsiooni vahel. 4.
Neljas väide, et tehtud on hindamisviga, kuna nõukogu ei tõenda, et hageja on tuntud ärimees ja et ta on mõjukas, ega seda, et ta tegutseb majandussektorites, mis on Venemaa Föderatsiooni valitsuse jaoks oluline tuluallikas.
(1) (2)
Nõukogu 28. veebruari 2022. aasta otsus (ÜVJP) 2022/337, millega muudetakse otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (ELT 2022, L 59, lk 1).
Nõukogu 28. veebruari 2022. aasta rakendusmäärus (EL) 2022/336, millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (ELT 2022, L 58, lk 1).